Sudanda arab qabilalari o‘rtasidagi to‘qnashuvda 20 kishi halok bo‘ldi

Sudanning Sharqiy Darfur shtatida ikki arab qabilasi o‘rtasida yuzaga kelgan to‘qnashuv oqibatida kamida 20 kishi halok bo‘ldi. Bu haqda, France-Presse agentligi ma’lumotiga tayanib, “TASS” xabar beradi.

Qabila boshliqlaridan birining ma’lum qilishicha, maalia va rizeygat qabilalari o‘rtasidagi to‘qnashuv qoramol o‘g‘irlanganligi tufayli yuzaga kelgan bo‘lishi mumkin.
“O‘g‘rilarni ta’qib etayotgan avtomobillar nazorat-o‘tkazish punktida to‘xtatilganda, ular artilleriyadan o‘qqa tutilgan. Buning oqibatida bitta transport vositasi yo‘q qilingan, ikkinchisi qo‘lga olingan. Bizning qabiladoshlarimizdan o‘n nafari o‘ldirilgan, yana besh nafari yaralangan”, — deydi maalia qabilasi kengashi yetakchisi.
“Biz tomondan o‘n kishi halok bo‘ldi, ko‘pchilik jabrlandi”, — deydi rizeygat qabilasi oqsoqollaridan biri.